Қуат Әуесбайұлы Әуесбай

Қуат Әуесбайұлы Әуесбай (, 07 мамыр 1985 жылы, Жамбыл облысы, Красногор ауданы, Отар ауылы (қазіргі Қордай ауданы, Жамбыл облысы) — журналист, медиаменеджер, PhD. Өмірбаяны 1985 жылы 7 мамырда Жамбыл облысы, Қордай ауданы, Отар ауылында ұстаздар отбасында дүниеге келген. 2003 ж. Тараз қ-ғы №12 Керімбай орта мектебін бітірді. Мектеп қабырғасында жүріп, мемлекет қайраткері, болыстық қызмет атқарған Керімбай Бұралқылұлы туралы қалалық газетке «Керімбай баба кім болған?» мақаласын жазып, соның нәтижесінде Керімбай бабаның еңселі ескерткішінің мектеп алдына орнатылуына себепші болады. Қуат Әуесбай журналистік кәсібін ғылыми-педагогикалық қызметпен ұштастырған медиа саласы маманы. Білімі *2003-2007 жж. Әл-Фараби атындағы Қазақ Ұлттық университетінің журналистика факультетінде оқыды; *2014-2016 жж. Л.Гумилев атындағы Еуразия Ұлттық университетінің журналистика және саясаттану факультетінің магистратурасы, әлеуметтік ғылымдар магистры; *2018-2021 жж. Л.Гумилев ат. ЕҰУ журналистика және саясаттану факультетінің докторантурасы, PhD. *Л.Гумилев атындағы Еуразия ұлттық университетінің журналистика және әлеуметтік ғылымдар факультетінде «8D032 – Журналистика және ақпарат» («6D050400 – Журналистика», «8D03204 Журналистика») кадрларды даярлау бағытындағы диссертациялық кеңестің мәжілісінде Қуат Ауесбай PhD (философия докторы) ғылыми дәрежесін алу үшін «Қазіргі мерзімді баспасөз менеджменті мен маркетингі: әлемдік тәжірибе және отандық басылымдар мәселелері» тақырыбында диссертация қорғады, (қорғау уақыты: 06.12.2025 ж.). Ғылыми жетекші: Л. Гумилев атындағы Еуразия ұлттық университеті журналистика және әлеуметтік ғылымдар факультетінің профессоры Қайрат Сақ. Еңбек жолы *2005-2007 жж. «Ана тілі» республикалық газетінде тілші; *2007-2008 жж. «Айқын» республикалық газетінің Жамбыл облысы бойынша меншікті тілшісі; *2007-2008 жж. ҚР Жер ресурстарын басқару агенттігі Мемжер ғылыми өндірістік орталығы «Баспа және редакциялау» бөлімінің меңгерушісі-«Қазақстан жер ресурстары» журналының бас редакторы; *2008-2010 жж. «Ақ желкен» журналы бас редакторының орынбасары; *2010-2014 жж.«Халық сөзі» республикалық қоғамдық-саяси газетінің бас редакторы; *2014 ж. ҚР Парламенті Сенаты төрағасының хатшылығы; *2015-2017 жж. ҚР Ұлттық музейінің Жұртшылықпен байланыс бөлімінің меңгерушісі – «Ұлттық музей» газетінің бас редакторы; *2015-2016 жж. Еуразиялық Топ ЖШС Сыртқы корпоративтік коммуникациялар бөлімінің сарапшысы; *2015-2017 жж. «Astana News» ЖШС директоры; *2017 ж. «Атырау-Ақпарат» ЖШС директорының орынбасары; *2017-2018 жж. Жамбыл облыстық «Ақ жол» газетінің редакциясы» ЖШС директор-бас редакторы; *2018 ж. Латын қарпіндегі тұңғыш «Til-Qazyna» газетінің бас редакторы; *2020 ж. қыркүйектен Л.Гумилев атындағы ЕҰУ журналистика және саясаттану факультетінің оқытушысы; *2019-2022 жж. «Turkistan» халықаралық газетінің директоры-бас редакторы; *2022-2024 жж. «Egemen Qazaqstan» жалпыұлттық республикалық газеті интернет-редакциясы жетекшісі,газет шеф-редакторы; *2024 жылдың маусымынан «Egemen Qazaqstan» жалпыұлттық республикалық газетінің бас редакторы орынбасары. Қоғамдық қызметі * Бас редакторлар клубы вице-президенті (2021 ж. шілде); *2019 жылдан ҚР Үкіметі жанындағы терминология комиссиясы мүшесі. Отбасы *Әкесі — Әуесбай Бақбергенұлы, Абай атындағы Жамбыл колледжінің (бұрынғы педагогикалық училище) оқытушысы, кафедра меңгерушісі, Красногор аудандық (қазіргі Қордай ауд.) мәдениет бөлімінің бастығы, Луговой аудандық (қазіргі Т.Рысқұлов ауд.) мәдениет үйі директоры болды. ҚР Білім және ғылым министрлігінің «Ыбырай Алтынсарин», «Білім беру ісінің құрметті қызметкері», ҚР Мәдениет және спорт министрлігінің «Мәдениет саласының үздігі», ҚР Білім және ғылым министрінің Құрмет грамотасымен, ҚР Оқу-ағарту министрлігінің «Еңбек ардагері» төсбелгілерімен марапатталған. Тараз қаласының құрметті азаматы, Қазақстан Педагогикалық Ғылымдар Академиясының мүшесі; *Анасы — Рабиға Сақыпқызы, мектеп мұғалімі, ҚР Білім және ғылым министрлігінің «Білім беру ісінің құрметті қызметкері», «Ыбырай Алтынсарин», ҚР Оқу-ағарту министрлігінің «Еңбек ардагері» төсбелгілерімен марапатталған, Қазақстан Педагогикалық Ғылымдар Академиясы мүшесі; *Жұбайы — Шынар Қорғасбек, журналист; *Балалары — Айша, Аяла, Мерей, Адия, Лашын. Марапаты *«Ерен еңбегі үшін» медалі; *«Ақпарат саласының үздігі» төсбелгісі; *«Халық алғысы» медалі; *«Бірлік» медалі; *ҚР Президентінің Алғыс хаты. Дереккөздер